Skandale i dart-VM - raser etter «hostegate»
Det er det flere som mener. – Det er fullstendig foraktelig oppførsel fra en profesjonell dartspiller. Hver gang jeg ser det, tenker jeg «hvor desperat er du?», raser tidligere VM-semifinalist Wayne Mardle på Sky Sports, ifølge danske Ekstra Bladet. Den danske avisen skriver at darten nå har fått sin «hostegate», slik NFL hadde sin «deflategate» i 2015, og kaller det hele for en «kjempe-VM-skandale». – Som man kan se, så rykker Pipe tettere på Smith. Det var en taktikk som skulle gi ham en fordel. En taktikk som skulle få Smith til å bomme, fortsetter han. Husker du? 190 kg tung dart-stjerne kollapset For det var akkurat det useedede Smith gjorde. Han bommet, og det da han hadde sjansen til å avgjøre. Istedenfor var det til slutt Pipe som avanserte til 1/16-finalen. – Når du skal hoste, henter du deg vann. Det forsøkte han ikke. Han tok en slags pause, og Bernie må ha hørt det, mener den tredobbelte verdensmesteren John Part. Det går ikke helt etter planen når skiskyttergutta prøver seg i dart: Selv bedyrer Pipe sin uskyld. Ifølge Sky Sports tar han avstand fra anklagene. – Jeg er veldig skuffet over kommentarene som ble lagt frem på Sky Sports. Det er ikke hyggelig for meg eller min familie, sier han, og fortsetter: – Jeg ville aldri ha gjort noe for å forstyrre en annen spiller, og Bernie sa heller ingenting meg samme kveld. Så vidt det er meg bekjent, er ikke dette en sak fra hans side og dette er blåst ut av proporsjoner. PS: Verdensmesterskapet i dart kan du få med deg på Viasats kanaler.
Da Bernie Smith kastet for VM-avansement i dart, hostet Justin Pipe beleilig i bakgrunnen. Men gjorde han det med vilje for å forstyrre motstanderen?